pythainlp/thai-wiki-dataset-v4 huggingface dataset:
น้ำเชื่อมข้าวโพดฟรักโทสสูง

น้ำเชื่อมข้าวโพดฟรุกโทสสูง (HFCS) หรือชื่ออื่น ๆ กลูโคส-ฟรุกโทส, ไอโซกลูโคส และ น้ำเชื่อมกลูโคส-ฟรุกโทส เป็นสารให้ความหวานที่ผลิตมาจากแป้งข้าวโพด ในการผลิตของน้ำเชื่อมข้าวโพดทั่ว ๆ ไปนั้น แป้งจะถูกย่อยด้วยเอนไซม์ ในขณะที่กระบวนการผลิต HFCS นั้นจะถูกแปลงด้วยกระบวนการของกลูโคสไอโซเมอเรสเพื่อเปลี่ยนกลูโคสเป็นฟรุกโทส HFCS มีการผลิตเพื่อจำหน่ายครั้งแรกในต้นทศวรรษ 1970s โดยบริษัทอุตสาหกรรมข้าวโพดคลินตัน (Clinton Corn Processing Company) ร่วมกับ สำนักงานวิทยาศาสตร์และเทคโนโลยีอุตสาหกรรมญี่ปุ่น (Japanese Agency of Industrial Science and Technology) ที่ซึ่งค้นพบเอนไซม์ดังกล่าวในปี 1965#เปลี่ยนทาง 
สำหรับบทบาทในการให้ความหวานนั้น HFCS มักถูกเปรียบกับน้ำตาลเม็ด แต่ความได้เปรียบทางการผลิตนั้น HCFS มีมากกว่าน้ำตาลตรงที่ความสะดวกในการผลิตและคุ้มค่าต่อการลงทุนมากกว่า "HFCS 42" และ "HFCS 55" หมายถึงการมีฟรุกโทสเป็นองค์ประกอบอยู่ 42% และ 55% ตามลำดับ ส่วนที่เหลือขององค์ประกอบคือกลูโคสและน้ำ HFCS 42 นั้นพบใช้งานหลัก ๆ ในการผลิตอาหารแปรรูปและซีเรียลอาหารเช้า ในขณะที่ HFCS 55 นิยมใช้ในการผลิตน้ำหวานต่าง ๆ
สำนักงานควบคุมอาหารและยาของสหรัฐอเมริการะบุว่า HFCS เป็นวัตถุดิบปลอดภัยสำหรับการผลิตอาหารและเครื่องดื่ม การใช้และการส่งออก HFCS จากผู้ผลิตชาวอเมริกันนั้นเพิ่มสูงขึ้นอย่างต่อเนื่องในต้นศตวรรษที่ 21
สุขภาพ.
สารอาหาร.
HFCS ประกอบด้วยคาร์โบไฮเดรต 76% และน้ำ 24% ไม่พบไขมัน, โปรตีน หรือสารอาหารจำเป็นในจำนวนที่มีนัยสำคัญ ในน้ำเขื่อม 100 กรัม ให้พลังงาน 281 กิโลแคลอรี ส่วนใน 1 ช้อนโต๊ะ ซึ่งมี 19 กรัม จะให้พลังงาน 53 แคลอรี
โรคอ้วนและความผิดปกติทางเมตาบอลิก.
ในขณะนี้ยังไม่มีหลักฐานทางวิทยาศาสตร์ที่พิสูจน์ว่า HFCS โดยตัวมันเองจะนำไปสู่โรคอ้วนหรือกลุ่มอาการเมตาบอลิก แต่เป็นไปในทางว่าการบริโภคอาหารและเครื่องดื่มรสหวานต่าง ๆ เหล่านี้ก่อเกิดแคลอรีจำนวนมากที่อาจนำไปสู่โรคต่าง ๆ เหล่านี้มากกว่า งานวิจัยทางระบาดวิทยาพบว่าการเพิ่มจำนวนของกลุ่มอาการผิดปกติทางเมตาบอลิก เช่น โรคอ้วนหรือโรคไขมันพอกตับที่ไม่เกี่ยวกับแอลกอฮอล นั้นมีความเกี่ยวพันกับการบริโภคน้ำตาลและแคลอรีจำนวนมากโดยทั่วไป ผลการศึกษาในปี 2012 พบว่าฟรุกโทสไม่ได้มีผลต่อน้ำหนักกายเมื่อนำมาทดแทนคาร์โบไฮเดรตอื่น ๆ ในมื้ออาหารที่ปริมาณแคลอรีเท่ากัน งานศึกษาเชิงระบบในปี 2014 พบหลักฐานน้อยมากที่แสดงให้เห็นความสัมพันธ์ระหว่างการบริโภค HFCS กับโรคตับ, ระดับเอนไซม์ในตับ หรือปริมาณไขมัน
ความปลอดภัยและความกังวลในการผลิต.
นับตั้งแต่ปี 2014 สำนักงานควบคุมอาหารและยา (FDA) ของสหรัฐอเมริกาได้ยืนยันว่า has HFCS นั้นปลอดภัยในฐานะวัตถุดิบสำหรับอุตสาหกรรมอาหารและเครื่องดื่ม และไม่พบหลักฐานว่าผลิตภัณฑ์ HFCS สำหรับค้าปลีกมีความแตกต่างในแง่ของความปลอดภัยจากสารให้ความหวานทดแทนอื่น ๆ ในคู่มือแนะนำการบริโภคสำหรับชาวอเมริกัน ปี 2010 ได้แนะนำว่าการเติมน้ำตาลควรมีการจำกัดในการบริโภค
ฌ็อง กัสแต็กซ์

ฌ็อง กัสแต็กซ์ (เกิด 25 มิถุนายน ค.ศ. 1965) เป็นนักการเมืองฝรั่งเศสและอดีตนายกรัฐมนตรีฝรั่งเศสคนที่ 23
นอกจากนั้น เขาเคยเป็นอดีตนายกเทศมนตรีของเมืองปราด จังหวัดปีเรเน-ออรีย็องตาล อดีตสมาชิกสภาภูมิภาคของแคว้นล็องก์ด็อก-รูซียง อดีตรองเลขาธิการประธานาธิบดีฝรั่งเศส ในสมัยของนีกอลา ซาร์กอซี อดีตสมาชิกสภาจังหวัดปีเรเน-ออรีย็องตาลด้วย
พรรคเดิมของกัสแต็กซ์ที่เข้าร่วมคือพรรคสหภาพเพื่อขบวนการประชาชน (หรือย่อในภาษาฝรั่งเศส: UMP) จนกระทั่งปีค.ศ. 2015 เมื่อพรรคได้เปลี่ยนชื่อเป็นพรรคเลเรปูว์บลีแก็ง (หรือย่อในภาษาฝรั่งเศส: LR) จากนั้นเมื่อเขาได้รับตำแหน่งนายกรัฐมนตรีต่อจากเอดัวร์ ฟีลิป ซึ่งเป็นอดีตสมาชิกของพรรคเลเรปูว์บลีแก็งเช่นกัน เขาจึงลาออกจากพรรคเดิม
ไซปรีออตซูเปอร์คัพ

ไซปรีออตซูเปอร์คัพ เป็นการแข่งขันฟุตบอลประจำปีของประเทศไซปรัส โดยเป็นการพบกันระหว่างทีมชนะเลิศไซปรีออตเฟิสต์ดิวิชันกับทีมชนะเลิศไซปรีออตคัพ ในกรณีที่มีทีมคว้าดับเบิลแชมป์ (ทีมชนะเลิศลีกกับฟุตบอลคัพเป็นทีมเดียวกัน) ทีมรองชนะเลิศฟุตบอลคัพจะได้สิทธิ์เข้าร่วมแข่งขันแทน ซูเปอร์คัพจัดขึ้นในช่วงก่อนเปิดฤดูกาล โดยจัดแข่งขันที่สนามในนิโคเซียเป็นระยะอันยาวนาน ยกเว้นในช่วงที่มีการก่อสร้างสนามกีฬาจีเอสพีคั่นกลาง
การแข่งขันจัดขึ้นครั้งแรกใน ค.ศ. 1951 ในชื่อ ปักกอสชีลด์ (Ασπίδα Πάκκου) และดำเนินการแข่งขันจนถึง ค.ศ. 1967 ก่อนที่จะยุติการแข่งขันชั่วคราว ต่อมาใน ค.ศ. 1979 ได้กลับมาจัดการแข่งขันอีกครั้งในชื่อ สไตเลียนากีสชีลด์ เพื่อเป็นเกียรติแก่อดีตประธานสมาคมฟุตบอลไซปรัส และใน ค.ศ. 1989 ไดเปลี่ยนชื่อการแข่งขันเป็นฟุตบอลชิงโล่สมาคมฟุตบอลไซปรัส
ในช่วง ค.ศ. 2008–2013 การแข่งขันมีชื่อตามผู้สนับสนุนคือ แอลทีวี ซูเปอร์คัพ และนับตั้งแต่ ค.ศ. 2014 เป็นต้นมา การแข่งขันเรียกชื่อเพียงสั้น ๆ ว่า ซูเปอร์คัพ สโมสรที่ประสบความสำเร็จในรายการนี้มากที่สุดคือ โอโมเนีย ซึ่งชนะเลิศถึง 16 สมัย
สนามกีฬาจีเอสพี

สนามกีฬาสโมสรยิมนาสติก "เดอะแพนไซเปรียนส์" (สนามกีฬาจีเอสพี)  เป็นสนามฟุตบอลที่ตั้งอยู่ที่สโตรโวโลสในเขตนิโคเซีย ประเทศไซปรัส ถือเป็นสนามฟุตบอลที่มีขนาดใหญ่ที่สุดในประเทศ มีความจุ 22,859 ที่นั่ง เปิดใช้งานใน ค.ศ. 1999 ใช้งานในฐานะสนามเหย้าของสองสโมสรจากนิโคเซียอย่างอาโปเอลและโอโมเนีย นอกจากนี้ ยังเป็นสนามเหย้าของฟุตบอลทีมชาติไซปรัส สนามแห่งนี้ถูกสร้างขึ้นเพื่อแทนที่สนามกีฬาจีเอสพีแห่งเก่า ซึ่งใช้งานในช่วง ค.ศ. 1902–1999 และมีความจุเพียง 12,000 ที่นั่ง
สถิติผู้ชมสูงสุดตลอดกาลของสนามแห่งนี้คือ 23,043 คน ในนัดที่อาโปเอลพบกับโอโมเนียในเฟิสต์ดิวิชัน ฤดูกาล 2002–03 เมื่อวันที่ 7 ธันวาคม ค.ศ. 2002 ซึ่งสุดท้ายแล้ว ผลจบลงด้วยการเสมอกันแบบไม่มีประตู ส่วนสถิติผู้ชมสูงสุดในการแข่งขันระดับทวีปยุโรปคือ 22,701 คน ในนัดที่อาโปเอลพบกับออแล็งปิกลียอแนในรอบ 16 ทีมสุดท้ายของยูฟ่าแชมเปียนส์ลีก ฤดูกาล 2011–12 นัดนี้จัดการแข่งขันขึ้นเมื่อวันที่ 7 มีนาคม ค.ศ. 2012 และอาโปเอลเป็นฝ่ายเอาชนะด้วยการยิงลูกโทษไปได้
กีฬาโปโลน้ำชายในโอลิมปิกฤดูร้อน 2000 – รอบคัดเลือก

การแข่งขันกีฬาโปโลน้ำชายในโอลิมปิกฤดูร้อน 2000 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 พฤษภาคม ค.ศ. 2000
การแข่งขันรอบคัดเลือก.
ทีม.
<templatestyles src="Col-begin/styles.css"/>
กีฬาโปโลน้ำหญิงในโอลิมปิกฤดูร้อน 2000 – รอบคัดเลือก

การแข่งขันกีฬาโปโลน้ำหญิงในโอลิมปิกฤดูร้อน 2000 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 พฤษภาคม ค.ศ. 2000
การแข่งขันรอบคัดเลือก.
ทีม.
<templatestyles src="Col-begin/styles.css"/>
กีฬายิมนาสติกในโอลิมปิกเยาวชนฤดูร้อน 2018 – รอบคัดเลือกยิมนาสติกสากลชาย

การแข่งขันกีฬายิมนาสติกสากลชายในโอลิมปิกเยาวชนฤดูร้อน 2018 รอบคัดเลือก เป็นการแข่งขันยิมนาสติกสากลเพื่อคัดเลือกนักกีฬาเข้าแข่งขันกีฬาโอลิมปิกเยาวชนฤดูร้อน 2018 ณ กรุงบัวโนสไอเรส ประเทศอาร์เจนตินา โดยมีโค้วต้าทั้งหมด 18 คน ในรายการบุคคลรวมอุปกรณ์ และอุปกรณ์ 6 ชนิด ชนิดละ 8 คน แต่ละประเทศสามารถส่งนักกีฬาเข้าแข่งขันได้สูงสุด 3 คน การคัดเลือกสิ้นสุดเมื่อวันที่ 10 ตุลาคม ค.ศ. 2018
กีฬายิมนาสติกในโอลิมปิกเยาวชนฤดูร้อน 2018 – รอบคัดเลือกยิมนาสติกสากลหญิง

การแข่งขันกีฬายิมนาสติกสากลหญิงในโอลิมปิกเยาวชนฤดูร้อน 2018 รอบคัดเลือก เป็นการแข่งขันยิมนาสติกสากลเพื่อคัดเลือกนักกีฬาเข้าแข่งขันกีฬาโอลิมปิกเยาวชนฤดูร้อน 2018 ณ กรุงบัวโนสไอเรส ประเทศอาร์เจนตินา โดยมีโค้วต้าทั้งหมด 18 คน ในรายการบุคคลรวมอุปกรณ์ และอุปกรณ์ 4 ชนิด ชนิดละ 8 คน แต่ละประเทศสามารถส่งนักกีฬาเข้าแข่งขันได้สูงสุด 3 คน การคัดเลือกสิ้นสุดเมื่อวันที่ 10 ตุลาคม ค.ศ. 2018
อิสรนิยม

อิสรนิยม หรือ อิสรเสรีนิยม  เดิมทีเป็นปรัชญาและขบวนการทางการเมืองซึ่งยึดถือเสรีภาพเป็นหลักศูนย์กลาง นักอิสรนิยมแสวงเสรีภาพทางการเมืองและอัตตาณัติสูงสุด เน้นย้ำปัจเจกนิยม เสรีภาพในการเลือก และการรวมกันเป็นสมาคมโดยสมัครใจ นักอิสรนิยมมีความกังขาอำนาจหน้าที่ (authority) และอำนาจรัฐเหมือนกัน แต่มีทัศนะต่างกันในขอบเขตการคัดค้านระบบเศรษฐกิจและการเมืองในปัจจุบัน อิสรนิยมหลายสำนักมีความเห็นต่างกันในเรื่องหน้าที่โดยชอบของรัฐและอำนาจของเอกชน โดยมักเรียกร้องให้จำกัดหรือยุบสถาบันทางสังคมแบบบีบบังคับ มีการแบ่งอิสรนิยมออกเป็นหมวดต่าง ๆ ตามทัศนะต่อสภาพของทรัพย์สินและทุน ปกติตามแนวซ้าย–ขวา หรือสังคมนิยม–ทุนนิยม
อิสรนิยมกำเนิดขึ้นเป็นส่วนหนึ่งของการเมืองฝ่ายซ้าย เช่น คติต่อต้านอำนาจนิยม และนักสังคมนิยมต่อต้านรัฐอย่างนักอนาธิปไตย โดยเฉพาะอย่างยิ่งนักอนาธิปไตยสังคม แต่มักใช้กับนักคอมมิวนิสต์/นักลัทธิมากซ์อิสรนิยม และนักสังคมนิยมอิสรนิยมมากกว่า นักอิสรนิยมเหล่านี้มุ่งเลิกทุนนิยมและไม่ให้เอกชนเป็นเจ้าของปัจจัยการผลิต หรืออย่างอื่น เพื่อจำกัดขอบเขตหรือผลลัพธ์ให้เหลือบรรทัดฐานทรัพย์สินสิทธิเก็บกิน แล้วสถาปนาความเป็นเจ้าของและการจัดการร่วมกันหรือสหกรณ์ โดยมองทรัพย์สินส่วนบุคคลว่าเป็นปัจจัยขัดขวางอิสรภาพและเสรีภาพ
ในเวลาต่อมาคำว่า "อิสรนิยม" ถูกนำมาใช้สื่อถึงอุดมการณ์ที่เน้นเสรีภาพทั้งในทางสังคมและเศรษฐกิจ โดย Murray Rothbard เป็นผู้ริเริ่มนำมาใช้ในลักษณะนี้ ปัจจุบันคำว่าอิสรนิยมจึงมักถูกใช้สื่อถึงอุดมการณ์แบบเสรีนิยมดั้งเดิมหรืออุดมการณ์อื่นที่ใกล้เคียงกัน มากกว่าที่จะเป็นสังคมนิยมแบบอิสรนิยมหรืออนาธิปไตยสังคมนิยม
กลุ่มอาการผิดปกติทางเมแทบอลิก

กลุ่มอาการผิดปกติทางเมแทบอลิก, เมแทบอลิกซินโดรม  หรือ กลุ่มอาการอ้วนลงพุง หมายถึงการปรากฏของกลุ่มอาการทางการแพทย์อย่างน้อยสามประการจากห้าประการดังต่อไปนี้: ภาวะอ้วนลงพุง, ความดันเลือดสูง, น้ำตาลในเลือดสูง, ไตรกลีเซอไรด์ในเซรุมเลือดสูง และ ไลโพโปรตีนความหนาแน่นสูง (HDL) ในเซรุมต่ำ
กลุ่มอาการเมทาบอลิกนั้นมีความเกี่ยวพันกับความเสี่ยงต่อการเกิดโรคหลอดเลือดหัวใจ และ โรคเบาหวานชนิดที่ 2<ref name= "10.13140/RG.2.1.4502.4804"></ref> ในสหรัฐอเมริกา ประชากรผู้ใหญ่ประมาณ 25% มีอาหารของเมทาบอลิกซินโดรม สัดส่วนนี้ยิ่งเพิ่มสูงขึ้นตามอายุประชากร โดยเฉพาะอย่างยิ่งในชนกลุ่มน้อยทางชาติพันธุ์กับเชื้อชาติ
การไม่ตอบสนองต่ออินซูลิน, กลุ่มอาการเมทาบอลิก และอาการก่อนเบาหวานนั้นมีความสัมพันธ์กันอย่างใกล้ชิดต่อกันและมีบางมุมที่เหลื่อมซ้อนกัน สาเหตุการเกิดของกลุ่มอาหารเมทาบอลิกนั้นยังคงเป็นประเด็นของการวิจัยที่กำลังดำเนินไปอยู่ในปัจจุบัน
สัญญาณและอาการ.
สัญญาณสำคัญของเมทาบอลิกซินโดรมคือการอ้วนลงพุง ซึ่งเกิดจากการสะสมของเนื้อเยื่ออะดิโพสรอบเอวและแกนร่างกาย สัญญาณอื่น ๆ รวมถึงความดันเบือดสูง, คลอเรสเตอรอล HDL ในเซรุมขณะอดอาหาร (fasting serum HDL cholesterol) ลดลง, ระดับไตรกลีเซอไรด์ในเซรุมขณะอดอาหาร (fasting serum triglyceride level) สูงขึ้น, กลูโคสขณะอดอาหารผิดปกติ, ความต้นทานต่ออินซูลิน (insulin resistance) หรืออาการก่อนเบาหวาน (prediabetes)
สาเหตุ.
กลไกของวิถีอันซับซ้อนในเมทาบอลิกซินโดรมนั้นยังคงอยู่ภายใต้การค้นคว้า พยาธิสรีระวิทยาของเมทาบอลิกซินโดรมนั้นมีความซับซ้อนมาก และมีเพียงบางส่วนที่ได้ถูกอภิปรายโดยละเอียด (partially elucidated) ผู้คนส่วนใหญ่ที่มีอาการนี้เป็นผลกระทบจากอายุที่สูงขึ้น, ความอ้วน, การไม่ขยับร่างกาย (sedentary) และมีความต้านทานต่ออินซูลิน (insulin resistance) นอกจากนี้ความเครียดยังสามารถเป็นปัจจัยหนึ่ง อย่างไรก็ตามปัจจัยเสี่ยงที่สุดคือการรับประทานอาหาร (โดยเฉพาะเครื่องดื่มรสหวาน), genetics, อายุที่เพิ่มขึ้น, พฤติกรรมที่ขาดการเคลื่อนไหวร่างกาย การมีกิจกรรมทางกายที่ต่ำ, นาฬิกาชีวภาพ/หารนอนหลับที่ผิดปกติหรือถูกรบกวน, ความผิดปกติทางอารมณ์/การใช้ยาทางจิตเวช, และการบริโภคแอลกอฮอลเกินขนาด
ความเครียด.
งานวิจัยล่าสุดพบว่าความเครียดเรื้อรังเป็นเวลายาวนานสามารถมีผลต่อเมทาบอลิกซินโดรมจากการทำลายสมดุลฮอร์โมนใน hypothalamic-pituitary-adrenal axis (HPA-axis) HPA-axis ที่ไม่สามารถทำงานปกติได้นั้นนำไปสู่ระดับฮอร์โมนคอร์ตีซอลเกิดการหมุนเวียน อันนำไปสู่การเพิ่มสูงขึ้นของระดับกลูโคส และ อินซูลิน ที่ซึ่งจะนำไปสู่ผบกระทบจากอินซูลิน (insulin-mediated effects) ต่อเนื้อเยื่ออะดีโพส (adipose tissue) ซึ่งท้ายที่สุดจะเพิ่ม visceral adiposity, ความต้านทานอินซูลิน, dyslipidemia และความดันเลือดสูง อันมีผลโดยตรงต่อกระดูก นำไปสู่โรค "low turnover" osteoporosis
พรอดิวซ์ 101

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
พรอดิวซ์ 101 เป็นแฟรนไชส์การแข่งขันความสามารถทางโทรทัศน์ที่ผลิตโดย บริษัทซีเจ อีแอนด์เอ็ม รูปแบบดังกล่าวไม่มีคณะกรรมการตัดสิน แต่ใช้การมีส่วนร่วมของผู้ชมในการตัดสิน เริ่มการแข่งขันด้วยคู่แข่งจำนวน 101 คน และคัดเลือกเพียง 11 คนสุดท้าย แฟรนไชส์นี้เริ่มต้นในปี 2016 และขยายไปยังประเทศอื่น ๆ ในเอเชียตะวันออก ได้แก่จีน และญี่ปุ่น
ในปี 2017 แฟรนไชส์ได้รับความสนใจอย่างกว้างขวาง มีผู้ชมร่วมโหวตมากกว่า 10 ล้านคน ในช่วงสุดท้ายของฤดูกาลที่ 2 เทียบเท่ากับหนึ่งในห้าของประชากรของเกาหลีใต้ และในปี 2018 ตอนที่ 8 ของรายการ พรอดิวซ์ 101 ประเทศจีน มีผู้ชมกว่า 4.3 พันล้านครั้งในเทนเซ็นต์ วิดีโอ
หลังจากการสอบสวนการจัดการการโหวตของเอ็มเน็ต เมื่อวันที่ 14 พฤศจิกายน 2019 ในระหว่างการสอบสวนของตำรวจ โปรดิวเซอร์อัน จุน-ย็อง ได้ยอมรับว่ามีการโกงการลงคะแนนเสียงในทุกฤดูกาลของ พรอดิวซ์ 101 และเขาถูกจับกุมโดยมีข้อกล่าวหา คือ การติดสินบนและการฉ้อโกงในแฟรนไชส์
สรุปรายการตามประเทศ.
ณ วันที่ 11 กรกฎาคม 2020 มีการเปิดตัวทั้งสิ้น 8 กลุ่ม
#เปลี่ยนทาง กำลังออกอากาศ
#เปลี่ยนทาง ฤดูกาลถัดไปที่จะมาถึง
#เปลี่ยนทาง ไม่ทราบสถานะ
#เปลี่ยนทาง ไม่ออกอากาศอีกต่อไป
ทางพิเศษสายพระราม 3-ดาวคะนอง-วงแหวนรอบนอกตะวันตก

ทางพิเศษสายพระราม 3-ดาวคะนอง-วงแหวนรอบนอกกรุงเทพมหานครด้านตะวันตก เป็นโครงการทางพิเศษของการทางพิเศษแห่งประเทศไทย ซึ่งอยู่ในระหว่างการก่อสร้าง มีวัตถุประสงค์เพื่อขยายโครงข่ายทางพิเศษให้สามารถรองรับการเดินทางระหว่างพื้นที่ชั้นนอกและชั้นในของกรุงเทพมหานครได้อย่างมีประสิทธิภาพ และเป็นการบรรเทาปัญหาการจราจรติดขัดบนถนนพระรามที่ 2 ทางพิเศษเฉลิมมหานครช่วงสุขสวัสดิ์-ดาวคะนอง และสะพานพระราม 9 โดยมีแนวสายทางเริ่มต้นที่ทางแยกต่างระดับบางขุนเทียนที่เชื่อมต่อจากทางหลวงพิเศษหมายเลข 82 ยกระดับเหนือถนนพระรามที่ 2 และทางพิเศษเฉลิมมหานคร ข้ามแม่น้ำเจ้าพระยาที่สะพานทศมราชัน และไปสิ้นสุดที่ทางแยกต่างระดับบางโคล่ โดยบรรจบเข้ากับทางพิเศษเฉลิมมหานคร และทางพิเศษศรีรัช รวมระยะทาง 18.7 กิโลเมตร โดยปัจจุบันเปิดให้บริการเฉพาะช่วงสะพานทศมราชันก่อน และคาดว่าจะเปิดให้บริการได้ตลอดสายในปลายปี พ.ศ. 2568
รายละเอียดของเส้นทาง.
ทางพิเศษสายพระราม 3-ดาวคะนอง-วงแหวนรอบนอกกรุงเทพมหานครด้านตะวันตก มีจุดเริ่มต้นที่ทางแยกต่างระดับบางขุนเทียน บริเวณกิโลเมตรที่ 13 ของถนนพระรามที่ 2 โดยมีแนวสายทางต่อเนื่องจากทางหลวงพิเศษหมายเลข 82 (บางขุนเทียน-บ้านแพ้ว) ของกรมทางหลวง ยกระดับไปตามแนวเกาะกลางของถนนพระรามที่ 2 จนถึงทางแยกต่างระดับดาวคะนอง จากนั้นจะเลี้ยวขวาเข้าซ้อนทับกับทางพิเศษเฉลิมมหานครไปจนถึงถนนสุขสวัสดิ์ แล้วเบี่ยงไปทางทิศใต้เพื่อข้ามแม่น้ำเจ้าพระยาที่สะพานทศมราชันซึ่งตั้งคู่ขนานไปกับสะพานพระราม 9 จากนั้นข้ามถนนพระรามที่ 3 แล้วเข้าบรรจบกับทางพิเศษเฉลิมมหานคร และทางพิเศษศรีรัช ที่ทางแยกต่างระดับบางโคล่ รวมระยะทางทั้งสิ้น 18.7 กิโลเมตร โดยตลอดเส้นทางเป็นทางยกระดับขนาด 6 ช่องจราจร ยกเว้นสะพานทศมราชันที่มีขนาด 8 ช่องจราจร
การเปิดใช้งาน.
การเปิดทดลองใช้งานชั่วคราว.
ทางพิเศษสายพระราม 3-ดาวคะนอง-วงแหวนรอบนอกตะวันตก เริ่มเปิดให้บริการในช่วงระหว่างด่านเก็บค่าผ่านทางพิเศษสุขสวัสดิ์ ตามแนวสะพานทศมราชัน จนถึงทางแยกต่างระดับบางโคล่ เป็นส่วนแรกเมื่อวันที่ 29 มกราคม พ.ศ. 2568 โดยเปิดวิ่งฟรีเฉพาะช่วงผ่านตัวสะพาน แต่เก็บค่าผ่านทางพิเศษทั้งเฉลิมมหานครและศรีรัชตามเดิม
การเก็บค่าผ่านทาง และตำแหน่งทางขึ้น-ลง.
ทางพิเศษสายนี้เก็บค่าผ่านทางในระบบปิด คือรับบัตรที่ด่านทางเข้า แล้วคืนบัตรพร้อมชำระค่าผ่านทางที่ด่านทางออก ลักษณะเดียวกับทางพิเศษบูรพาวิถี ทางพิเศษกาญจนาภิเษก และทางหลวงพิเศษหมายเลข 7 โดยตลอดเส้นทางมีทางขึ้น-ลงทั้งหมด 7 จุด และมีด่านเก็บค่าผ่านทาง 8 แห่ง ดังนี้
ชัง มย็อน

ชัง มย็อน  เป็นรัฐบุรุษ นักการศึกษา นักการทูต นักหนังสือพิมพ์ และนักกิจกรรมทางสังคม รวมถึงนักกิจกรรมเยาวชนโรมันคาทอลิกชาวเกาหลีใต้ เขาเป็นรองประธานาธิบดีคนสุดท้ายของเกาหลีใต้และนายกรัฐมนตรีแห่งสาธารณรัฐที่สอง
คณะกรรมาธิการระหว่างรัฐบาลอาเซียนว่าด้วยสิทธิมนุษยชน

คณะกรรมาธิการระหว่างรัฐบาลอาเซียนว่าด้วยสิทธิมนุษยชน (AICHR) ก่อตั้งขึ้นเมื่อเดือนตุลาคม พ.ศ. 2552 ในฐานะส่วนหนึ่งของสมาคมประชาชาติแห่งเอเชียตะวันออกเฉียงใต้ (อาเซียน) เป็นคณะกรรมาธิการด้านสิทธิมนุษยชนในการเผยแพร่และคุ้มครองในเรื่องของสิทธิมนุษยชน และเป็นความร่วมมือด้านสิทธิมนุษยชนของรัฐสมาชิก (บรูไน, กัมพูชา, อินโดนีเซีย, ลาว, มาเลเซีย, เมียนมา, ฟิลิปปินส์, สิงคโปร์, ไทย และเวียดนาม) ทุกปีจะมีการประชุมร่วมกันปีละสองครั้ง
ในเรื่องของสิทธิมนุษยชนได้ถูกอ้างถึงในกฎบัตรอาเซียน (หมวด 1.7, 2.2.i และ 14) และเอกสารสำคัญของอาเซียน คณะกรรมาธิการดำเนินงานโดยมีการประชุมร่วมเพื่อหาฉันทามติ โดยรัฐสมาชิก 10 รัฐมีอำนาจเต็มรูปแบบ โดยที่คณะกรรมาธิการไม่มีการบัญญัติสำหรับการรองรับกับการสังเกตการณ์อิสระ
คณะกรรมาธิการประกอบด้วยผู้แทนของรัฐสมาชิกหนึ่งคน โดยจะมีการเสนอชื่อและคัดเลือกโดยรัฐบาลของรัฐสมาชิก โดยกรรมาธิการจะมีวาระอยู่ทั้งหมดสามปี สามารถต่อวาระได้อีกหนึ่งครั้ง คณะกรรมาธิการมีบทบัญญัติทั้งหมด 14 หมวด แต่ละหมวดจะว่าด้วยเรื่องของการเผยแพร่และคุ้มครองเกี่ยวกับสิทธิมนุษยชน การสร้างรากฐานให้กับสังคม การช่วยเหลือและให้คำแนะนำ และการร่วมมือในระดับประเทศ ภูมิภาค และนานาชาติ หนึ่งในหมวดของบทบัญญัติระบุว่า "เพื่อพัฒนาปฏิญญาว่าด้วยสิทธิมนุษยชนอาเซียน" แต่หลังจากได้ประกาศไว้ในเดือนพฤศจิกายน พ.ศ. 2555 ได้ถูกคณะสิทธิมนุษยชนออกมาท้วงติงว่าด้วยเรื่องของสิทธิมนุษยชนนั้นเป็นเรื่องของทุกคนในสังคมพึงที่จะได้รับในทุกชนชาติ คณะไม่แสวงหาผลกำไรในภูมิภาคได้นำเรื่องกรณีที่ถูกกล่าวหาเข้าสู่วาระการประชุมเป็นครั้งแรกในจาการ์ตา
คณะกรรมาธิการถูกเปรียบเป็นพวก "ฟันกุด" จากผู้สังเกตการณ์และ"เดอะวอลล์สตรีทเจอร์นัล" ประธานอาเซียนในสมัยการก่อตั้งคณะกรรมาธิการ อภิสิทธิ์ เวชชาชีวะ ได้กล่าวว่า "...คณะกรรมาธิการนี้เปรียบเสมือน "ฟัน" ที่จะมั่นคงได้ หากได้เริ่มลงสู่เส้นทางบนถนน" แต่หกปีที่ผ่านมาหลังจากการก่อตั้งคณะกรรมาธิการนั้น นักวิพากย์วิจารณ์ได้กล่าวว่า "...ตั้งแต่มีการก่อตั้ง...[คณะกรรมาธิการ] ยังไม่มีผลงานใดเป็นรูปธรรมในเรื่อการคุ้มครองสิทธิ์ตามพื้นฐาน อย่างที่ควรจะทำ"
อีฟว์ แซ็ง โลร็อง (ตราสินค้า)

อีฟว์ แซ็ง โลร็อง เอสเอเอส (YSL) มักนิยมเรียกสั้น ๆ ว่า แซ็ง โลร็อง เป็นการออกแบบแฟชั่นหรูหราของฝรั่งเศส ก่อตั้งขึ้นในปี ค.ศ. 1961 โดยอีฟว์ แซ็ง โลร็อง และหุ้นส่วนของเขาปีแยร์ เบิร์ก บริษัทเริ่มเป็นที่รู้จักกันมากขึ้นจาก คอลเลกชันโอตกูตูร์ในปี ค.ศ. 2015 อดีตภายใต้การนำของเอดี สลิมาน ต่อมาในเดือนเมษายน ค.ศ. 2016 Anthony Vaccarello ได้รับการแต่งตั้งเป็นผู้อำนวยการฝ่ายสร้างสรรค์คนใหม่
แซ็ง โลร็อง ได้ทำการผลิตเสื้อผ้าสำเร็จรูปทั้งผู้หญิงและผู้ชาย เครื่องหนัง รองเท้า และอัญมณี นอกจากนี้อีฟว์ แซ็ง โลร็อง โบเต้ ยังเป็นที่รู้จักในตลาดความงามและน้ำหอม แม้ว่าจะเป็นเจ้าของโดยลอรีอัล
ทูต.
ในปี ค.ศ. 2020 โรเซ่จากวงแบล็กพิงก์ ได้รับเลือกให้เป็นทูตตราสินค้า (global ambassador) ของอีฟว์ แซ็ง โลร็อง ซึ่งเป็นทูตระดับนานาชาติคนแรกของบริษัทในรอบ 59 ปี
บูติก.
อีฟว์ แซ็ง โลร็อง มีสาขากระจายในเมืองใหญ่ของโลก โดยในทวีปอเมริกา อาทิ ลาสเวกัส และวอชิงตัน ดี.ซี. ในยุโรป เช่น บาร์เซโลนา มิวนิก เบอร์ลิน วอร์ซอ เคียฟ โบโลญญา โรม มอสโก มงเต-การ์โล และกาน สถานที่ในตะวันออกกลางและแอฟริกา เบรุต กาซาบล็องกา อาบูดาบี ดูไบ โดฮา คูเวตซิตี และญิดดะฮ์ ในเอเชียที่ จาการ์ตา กรุงเทพมหานคร ภูเก็ต มะนิลา โซล สิงคโปร์ มาเก๊า ไต้หวัน และฮ่องกง ร่วมถึงเมืองในญี่ปุ่นคือ เกียวโต โตเกียว และโอซากะ และจีนที่เมืองอู่ฮั่น เซี่ยงไฮ้ ปักกิ่ง และฉงชิ่ง สำหรับในประเทศไทยมีทั้งหมด 5 สาขา ได้แก่ เอ็มควอเทียร์, ไอคอนสยาม, สยามพารากอน, เซ็นทรัล เอ็มบาสซี และเซ็นทรัล ภูเก็ต ฟลอเรสต้า
เซสนา 182 สกายเลน

เซสนา 182 สกายเลน  เป็นเครื่องบินเบาเครื่องยนต์เดี่ยว สี่ที่นั่งสัญชาติอเมริกัน ที่สร้างโดยบริษัทเซสนา แห่งวิชิทอ รัฐแคนซัส ซึ่งมีตัวเลือกในการเพิ่มที่นั่งเด็กสองที่นั่ง โดยติดตั้งในพื้นที่สัมภาระ
เครื่องบินนี้ได้รับการเปิดตัวในปี ค.ศ. 1956 เซสนา 182 ได้รับการผลิตในหลากหลายรูปแบบ รวมถึงรุ่นที่มีระบบลงจอดแบบสามารถพับเก็บได้ และเป็นรุ่นที่ได้รับความนิยมอันดับสองของเซสนาที่ยังคงใช้งานอยู่ ต่อจากเซสนา 172
แขวงบางยี่ขัน

บางยี่ขัน เป็นเขตการปกครองระดับแขวงหนึ่งในสี่แห่งของเขตบางพลัด กรุงเทพมหานคร
ที่ตั้งและอาณาเขต.
แขวงบางยี่ขันตั้งอยู่ริมฝั่งตะวันตกของแม่น้ำเจ้าพระยา ทางตอนใต้ของเขตบางพลัด มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ฟุตบอลในประเทศไซปรัส

ฟุตบอล เป็นกีฬาที่ได้รับความนิยมมากที่สุดในประเทศไซปรัส แม้ว่าฟุตบอลทีมชาติไซปรัสจะยังไม่ประสบความสำเร็จในรายการใด ๆ แต่พวกเขาเคยเอาชนะทีมชาติยักษ์ใหญ่ได้เป็นบางครั้งยามลงเล่นในบ้าน สโมสรจากไซปรัสสามารถเข้ารอบแบ่งกลุ่มของยูฟ่าแชมเปียนส์ลีกได้ถึงสามครั้งในช่วงปีที่ผ่านมา ทำให้ไซปรัสเป็นชาติที่เล็กที่สุดในยุโรปที่มีสโมสรเข้าร่วมแข่งขันในรอบแบ่งกลุ่มของยูฟ่าแชมเปียนส์ลีก นับตั้งแต่เริ่มจัดการแข่งขันขึ้นใน ค.ศ. 1992 สโมสรที่ทำผลงานระดับทวีปได้ดีที่สุดคือ อาโปเอล ซึ่งเคยเข้ารอบก่อนรองชนะเลิศในยูฟ่าแชมเปียนส์ลีก ฤดูกาล 2011–12 และเคยเข้ารอบ 16 ทีมสุดท้ายในยูฟ่ายูโรปาลีก ฤดูกาล 2016–17 หน่วยงานที่บริหารฟุตบอลในประเทศคือสมาคมฟุตบอลไซปรัส ซึ่งทำหน้าที่ควบคุมการแข่งขันและการประชุมที่ฟีฟ่าและยูฟ่ามีส่วนร่วม
การแข่งขัน.
ลีกเริ่มแข่งขันกันมาตั้งแต่ ค.ศ. 1934 โดยอยู่ภายใต้การดูแลของสมาคมฟุตบอลไซปรัส
เซเวนวอนเดอร์สออฟดิเอนเชียนเวิลด์ (วิดีโอเกม)

เซเวนวอนเดอร์สออฟดิเอนเชียนเวิลด์  เป็นวิดีโอเกมแนวปริศนาที่พัฒนาโดยฮอตลาวาเกมส์ (Hot Lava Games) และเผยแพร่โดยมัมโบจัมโบ (MumboJumbo) ในเดือนกุมภาพันธ์ ค.ศ. 2007 ในวันที่ 2 เมษายน ค.ศ. 2009 รุ่นเพลย์สเตชัน พอร์เทเบิลของเกมนี้ถูกเผยแพร่ในร้านค้าของเพลย์สเตชัน
วิธีเล่น.
ผู้เล่นมีภารกิจต้องสร้างเจ็ดสิ่งมหัศจรรย์ของโลกยุคโบราณใหม่ ในแต่ละสถานที่มีด่านย่อย 5 ถึง 7 ด่านที่มีอักษรรูน ซึ่งมีไว้สลับให้ได้คู่สามหรือมากกว่านั้นได้
การตอบรับ.
"เซเวนวอนเดอร์สออฟดิเอนเชียนเวิลด์" ได้เสียงตอบรับผสมกัน ในเมทาคริติก รุ่นดีเอสของเกมได้คะแนนไป 60/100 โดยมีผู้แสดงความเห็น 7 อัน และรุ่นเพลย์สเตชัน พอร์เทเบิล ได้คะแนนไป 51/100 โดยมีผู้แสดงความเห็น 10 อัน ส่วนในเกมแรงกิงส์ รุ่นดีเอสของเกมได้คะแนนไป 62.17% โดยมีผู้แสดงความเห็น 6 อัน และรุ่นเพลย์สเตชัน พอร์เทเบิล ได้คะแนนไป 55.27% โดยมีผู้แสดงความเห็น 11 อัน
คณะสหวิทยาการ มหาวิทยาลัยขอนแก่น

คณะสหวิทยาการ มหาวิทยาลัยขอนแก่น  เป็นหน่วยงานราชการ สังกัดมหาวิทยาลัยขอนแก่น ตั้งอยู่ในวิทยาเขตหนองคาย 
ประวัติ.
ณ มหาวิทยาลัยขอนแก่น วิทยาเขตหนองคาย คำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่าง ๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ประกอบด้วย คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน วิทยาเขตหนองคาย ประกาศ ณ วันที่ 4 กรกฎาคม 2555 มีพันธกิจหลักในการผลิตบัณฑิตที่มีความรอบรู้วิชาการ มีความพร้อมในการทำงาน มีคุณธรรมและจริยธรรม การพัฒนาองค์ความรู้ด้านต่าง ๆ มุ่งสู่การพัฒนาที่ยั่งยืน การให้บริการสังคมทั้งทางวิชาการและวิชาชีพ การส่งเสริมและทำนุบำรุงศิลปวัฒนธรรม ขนบธรรมเนียมประเพณีท้องถิ่น ตลอดจนค่านิยมอันดีงาม และมีการบริหารจัดการโดยยึดมั่นในหลักธรรมาภิบาล ส่งเสริมและสนับสนุนความรู้รัก สามัคคี และการอุทิศตนเพื่อองค์กร
ต่อมา วันที่ 10 กรกฎาคม 2563 ราชกิจจานุเบกษาได้เผยแพร่ประกาศมหาวิทยาลัยขอนแก่น ฉบับที่ 635/2563 เรื่อง การจัดตั้งส่วนงานของมหาวิทยาลัยขอนแก่น (ฉบับที่ 5) พ.ศ. 2563 ซึ่งลงวันที่ 1 เมษายน 2563 ได้มีการควบรวมส่วนคณะวิชาเดิม 4 คณะและ 1 หน่วยงานของมหาวิทยาลัยขอนแก่น วิทยาเขตหนองคาย ได้แก่ สำนักงานวิทยาเขตหนองคาย, คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ เป็นหน่วยงานใหม่ที่มีชื่อว่า คณะสหวิทยาการ มหาวิทยาลัยขอนแก่น ส่งผลให้คณะสหวิทยาการกลายเป็นคณะที่มีพื้นที่บริการใหญ่ที่สุดของมหาวิทยาลัยขอนแก่น
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
มาร์จ ซิมป์สัน

มาร์เจอรี แจเควลีน ซิมป์สัน (Marjorie Jacqueline Simpson (สกุลเดิม: บูวีเยร์; Bouvier) เป็นตัวละครสมมติจากซิตคอมการ์ตูนสัญชาติอเมริกัน "เดอะซิมป์สันส์" และเป็นสมาชิกของครอบครัวซิมป์สัน เธอได้รับการพากย์เสียงโดยจูลี แคฟเนอร์ มาร์จปรากฏตัวครั้งแรกบนโทรทัศน์ในตลกสั้น "เดอะเทรซีย์อูลล์แมนโชว์" ตอน "กูดไนท์" เมื่อวันที่ 19 เมษายน 1987 มาร์จสร้างสรรค์และออกแบบโดยนักเขียนการ์ตูน แมทท์ เกรนิง ขณะเขานั่งรออยู่ที่ล็อบบีของ เจมส์ แอล. บรูกส์ เขาตั้งชื่อตัวละครนี้ตามแม่ของเขา มาร์กาเร็ต เกรนิง (Margaret Groening)
มาร์จเป็นมารดาของครอบครัวซิมป์สัน เธอมีลูกร่วมกับโฮเมอร์ อยู่สามคน คือ บาร์ต, ลิซา และ แม็กกี มาร์จเป็นพลังแห่งศีลธรรมประจำครอบครัวและมักเป็นผู้ที่มีเหตุผลท่ามกลางความไร้สาระของครอบครัวเธอ และเป็นผู้คอยควบคุมระเบียบภายในบ้าน ลักษณะของเธอนั้นแสดงออกตามคุณแม่ในรายการโทรทัศน์รูปเหมารวม และชื่อของเธอมักปรากฏอยู่ในรายชื่ของ "คุณแม่ในทีวี" (TV moms) ระดับต้น ๆ เสมอ
ทรงผมทรงรังผึ้งสีน้ำเงินอันเป็นเอกลักษณ์ของเธอนั้นได้รับแรงบันดาลใจมาจากการผสมผสานของ Bride ใน "Bride of Frankenstein" และทรงที่คุณมาร์กาเร็ต เกรนิง เคยทำในยุค 1960s
บาเลนตินา ฟิเกรา

ลูร์เดส บาเลนตินา ฟิเกรา โมราเลส (เกิดวันที่ 16 มิถุนายน พ.ศ. 2543) เป็นนางแบบและนางงามชาวเวเนซุเอลา ได้รับตำแหน่งมิสแกรนด์เวเนซุเอลา 2019 และเป็นตัวแทนประเทศเวเนซุเอลาในการประกวดเวทีมิสแกรนด์อินเตอร์เนชันแนล 2019 ณ ประเทศเวเนซุเอลา โดยเธอเป็นผู้ชนะเลิศคนที่ 1 ของการประกวดมิสแกรนด์อินเตอร์เนชันแนล
ประวัติ.
บาเลนตินาเกิดที่ปูเอร์โตเดลากรุซ รัฐอันโซอาเตกี ประเทศเวเนซุเอลา เธอเป็นนางแบบและนักศึกษาสถาปัตยกรรมที่สถาบันสารพัดช่างซานเตียโก มาริญโญ  ในปูเอร์โตเดลากรุซ
การประกวด.
เอล กองกูร์โซ บาย โอสเมล โซว์ซา 2018.
เป็นการแข่งขันการค้นหานางแบบและนางงามของผู้หญิงลาตินอเมริกาที่มีลักษณะของรายการเป็นแนวเรียลลิตีโดยมีโอสเมล โซว์ซา เข้ามาดูแลและคัดเลือกผู้เข้าประกวด บาเลนตินาได้เข้าร่วมการแข่งขันนี้กับพี่สาวฝาแฝดของเธอที่มีชื่อว่า เบโรนิกา และบาเลนตินาได้รับตำแหน่งเป็นมิสแกรนด์เวเนซุเอลา 2019
มิสแกรนด์อินเตอร์เนชันแนล 2019.
หลังจากที่บาเลนตินาได้รับตำแหน่งมิสแกรนด์เวเนซุเอลา 2019 ในรายการเอล กองกูร์โซ บาย โอสเมล โซว์ซาในวันที่ 25 กรกฎาคม พ.ศ. 2562 ในฐานะมิสแกรนด์เวเนซุเอลา บาเลนตินาจะต้องไปเป็นตัวแทนประเทศเวเนซุเอลาเพื่อการประกวดมิสแกรนด์อินเตอร์เนชันแนลที่จัดขึ้นในเวเนซุเอลาในปลายปี และในคืนวันที่ 25 ตุลาคม 2019 ตามเวลาประเทศเวเนซุเอลา บาเลนตินาได้ชนะการแข่งขันและครองตำแหน่งมิสแกรนด์อินเตอร์เนชันแนล 2019 ที่ Poliedro de Caracas ในการากัส ประเทศเวเนซุเอลา เธอเป็นคนแรกที่สามารถคว้ามงกุฎในบ้านตัวเองในการประกวดมิสแกรนด์อินเตอร์เนชันแนล
รีนุ

รีนุ (#เปลี่ยนทาง เกิด 24 พฤษภาคม พ.ศ. 2541) เป็นนักร้องและนักพากย์ชายชาวญี่ปุ่นจากเมืองโตเกียว เขาเป็นสมาชิกจากกลุ่มวงอุไตเตะทั้ง 6 คนในวงสตรอว์เบอร์รี่พริ้นซ์
ประวัติ.
รีนุ เกิดเมื่อวันที่ 24 พฤษภาคม พ.ศ. 2541 ที่เมืองโตเกียว ประเทศญี่ปุ่น มีพี่ชายของรีนุ 1 คน ส่วนสูงของรีนุประมาณ 150 ซม. กรุ๊ปเลือดของเขาคือกรุ๊ปบี สีประจำของเขาในวงสตรอว์เบอร์รี่พริ้นซ์คือสีแดง คู่เป็นทางการของเขาคือรูท เป็นส่วนหนึ่งของกลุ่มเด็ก (กลุ่มสัญญาณไฟจราจร) ด้วยกันกับโคลอนและรูท
นอกจากกิจกรรมกลุ่ม เขามักจะพยายามทำวิดีโอร้องเพลงต้นฉบับของเขาในยูทูบ โพสเช่นอนิเมะต้นฉบับ เขาได้ถ่ายทอดสดบนเว็บไซต์กระจายวิดีโอของวงพวกเขา วิดีโอบางอันของเขาได้ตียอดคนดูมากกว่า 15 ล้านกว่าคน บางครั้งเขามีหน้าที่แต่งเนื้อร้องด้วย เพลงอัลบั้มเต็มแรกของเขาที่แต่งเองชื่อว่า "ไทม์แคปซูล" (タイムカプセル, Time capsule) ได้ปล่อยตัวเมื่อวันที่ 11 ธันวาคม พ.ศ. 2562 เพลงนี้ได้ได้รับรางวัลอันดับสองในการจัดอันดับอัลบั้มในโอริคอนประจำสัปดาห์ อันดับที่ 1 ในการจัดอันดับเพลงประจำวัน
ชื่อของเขาที่ถูกลงนามในยูทูบ นิโคนิโค และติ๊กต๊อก ในชื่อนามของเขาว่า "รีนุคุง" (莉犬くん) นอกจากนี้ในฐานะนักพากย์นอกจากนี้ยังมีการใช้ชื่อวงการนักพากย์ของเขาว่า "โคอินุ" (こいぬ) น้องชายของเขาในช่องยูทูบของเขาและเพื่อน ๆ ของเขารวมทั้งแฟนคลับของรีนุยังคงเรียกกันว่า "รีเก็นคุง" (りけんくん) "รีเนะโกะคุง" (りねこくん) "รีโกะจัง" (りいこちゃん) เป็นต้น ในความหลากหลายของเสียง เขาได้กำลังทำวิดีโอบทพูดด้วย
เนื่องจากเขาเป็นคนข้ามเพศ ลักษณะเสียงของเขาดูคล้ายๆผู้หญิง ในทวิตเตอร์ของเขา เขาได้โพสต์ประกาศว่าเขามีความทุกข์ใจเกี่ยวกับอัตลักษณ์ทางเพศ
ฟุตบอลทีมชาตินอร์เทิร์นไซปรัส

ฟุตบอลทีมชาตินอร์เทิร์นไซปรัส  เป็นทีมฟุตบอลตัวแทนของนอร์เทิร์นไซปรัส พวกเขาเคยเป็นสมาชิกของนิวเฟเดอเรชันส์บอร์ดร่วมกับชาติอื่นที่ไม่ใช่สมาชิกฟีฟ่าจนถึง ค.ศ. 2013 สนามเหย้าของทีมชาติคือสนามกีฬานิโคเซียอะตาตืร์กในนอร์ทนิโคเซีย พวกเขาเคยชนะเลิศฟีฟีไวด์คัพที่เยอรมนีในเดือนมิถุนายน ค.ศ. 2006 นอกจากนี้ ยังเคยชนะเลิศอีแอลเอฟคัพในเดือนพฤศจิกายน ค.ศ. 2006
เนื่องจากมีมาตรการกีดกันทางกีฬาต่อนอร์เทิร์นไซปรัส ทำให้ทีมชาติไม่สามารถลงแข่งขันพบกับชาติอื่นที่เป็นสมาชิกฟีฟ่าได้
เคทีเอฟเอฟ ซือเปร์ลีก

เคทีเอฟเอฟ ซือเปร์ลีก (อังกฤษ: CTFA Super League) หรือชื่อเดิม บีรินชีลีก ("เฟิสต์ลีก") เป็นลีกฟุตบอลระดับสูงสุดของนอร์เทิร์นไซปรัส ก่อตั้งขึ้นใน ค.ศ. 1955 โดยมีสมาชิกผู้ร่วมก่อตั้งทั้งหมด 6 สโมสร ปัจจุบันมีทีมเข้าร่วมแข่งขันทั้งหมด 16 ทีม หลังจบฤดูกาล สองทีมที่จบอันดับสุดท้ายจะต้องตกชั้นสู่ KTFF 1. Lig และอีกสี่ทีมถัดขึ้นมาจะต้องเพลย์ออฟเพื่อหาทีมที่สามที่จะต้องตกชั้น
ไซปรีออตคัพ (นอร์เทิร์นไซปรัส)

ไซปรีออตคัพ  เป็นการแข่งขันฟุตบอลแบบแพ้คัดออกระดับสูงสุดของนอร์เทิร์นไซปรัส อยู่ภายใต้การดูแลของสหพันธ์ฟุตบอลตุรกีไซปรัส เริ่มจัดการแข่งขันตั้งแต่ ค.ศ. 1956 ในชื่อ "Kıbrıs Kupası" บางครั้งรู้จักกันในชื่อ "เฟเดอเรชันคัพ" ต่อมาใน ค.ศ. 2014 ได้เปลี่ยนกลับไปใช้ชื่อ "Kıbrıs Kupası" อีกครั้ง ทีมชนะเลิศไซปรีออตคัพนี้ จะพบกับทีมชนะเลิศซือเปร์ลีกในเคทีเอฟเอฟ ซูเปอร์คัพ
เคทีเอฟเอฟ ซูเปอร์คัพ

เคทีเอฟเอฟ ซูเปอร์คัพ  หรือชื่อเดิม Cumhurbaşkanlığı Kupası ("เพรสซิเดนเชียลคัพ") เป็นการแข่งขันฟุตบอลซูเปอร์คัพของนอร์เทิร์นไซปรัส จัดการแข่งขันโดยสหพันธ์ฟุตบอลตุรกีไซปรัส เริ่มแข่งขันกันมาตั้งแต่ ค.ศ. 1981 เป็นการพบกับระหว่างทีมชนะเลิศซือเปร์ลีกกับทีมชนะเลิศไซปรีออตคัพ
ฟุตบอลในนอร์เทิร์นไซปรัส

ฟุตบอล ถือเป็นกีฬาประจำชาติของนอร์เทิร์นไซปรัส อยู่ภายใต้การดูแลของสมาคมฟุตบอลตุรกีไซปรัส (KTFF) ซึ่งก่อตั้งขึ้นใน ค.ศ. 1955 สมาคมทำหน้าที่ดูแลฟุตบอลทีมชาติ, ฟุตบอลลีก, ฟุตบอลคัพ และซูเปอร์คัพ เนื่องจากการกีดกันทางกีฬาต่อนอร์เทิร์นไซปรัส ทำให้ทีมฟุตบอลจากนอร์เทิร์นไซปรัสไม่สามารถเข้าร่วมแข่งขันระดับนานาชาติได้
สมาคมฟุตบอลตุรกีไซปรัส.
สมาคมฟุตบอลตุรกีไซปรัส (KTFF) เป็นสหพันธ์ฟุตบอลของนอร์เทิร์นไซปรัส ก่อตั้งขึ้นใน ค.ศ. 1955 ในช่วงที่ไซปรัสตกเป็นอาณานิคมของจักรวรรดิบริติช ปัจจุบัน สมาคมไม่ได้เป็นสมาชิกของทั้งฟีฟ่าหรือยูฟ่า
ฟุตบอลหญิง.
ฟุตบอลหญิงในนอร์เทิร์นไซปรัสยังคงได้รับการพัฒนาน้อย ฟุตบอลลีกหญิงแห่งแรกของประเทศอย่างเคทีเอฟเอฟ วีเมนส์ลีก ก่อตั้งขึ้นในฤดูกาล 2007-08 มีทีมเข้าร่วมแข่งขัน 7 ทีม ต่อมาได้เพิ่มจำนวนเป็น 9 ทีม อย่างไรก็ตาม เนื่องจากลีกหญิงได้รับความสนใจน้อย สมาคมจึงสั่งยกเลิกการแข่งขันลีกนี้ ปัจจุบันมีเพียงสโมสร Akdeniz Nurçelik ซึ่งเป็นทีมฟุตบอลหญิงของสโมสรกีฬา Akdeniz เท่านั้น ที่ยังคงแข่งขันอยู่ โดยในฤดูกาล 2014–15 ทีมได้ลงแข่งขันในลีกฟุตบอลหญิงระดับสามของตุรกี
เทศบาลตำบลสามโก้

เทศบาลตำบลสามโก้ เป็นองค์กรปกครองส่วนท้องถิ่นแห่งหนึ่งในอำเภอสามโก้ จังหวัดอ่างทอง ที่ครอบคลุมพื้นที่ทั้งหมดของตำบลสามโก้ ตำบลราษฎรพัฒนา และตำบลมงคลธรรมนิมิต อยู่ห่างจากอำเภอเมืองอ่างทองประมาณ 24 กิโลเมตร เป็นเทศบาลที่เป็นที่ตั้งของศูนย์ราชการต่าง ๆ และเป็นศูนย์กลางความเจริญของอำเภอสามโก้
ที่มาของชื่อ.
"สามโก้" ในสมัยกรุงศรีอยุธยาเป็นแหล่งผลิตเม็ดข้าวส่งพระนครเลี้ยงชาวกรุง ตำบลสามโก้เป็นที่ราบลุ่มมีน้ำทำการเกษตรทั้งปี และมีศิลปวัฒนธรรมเป็นของตนเองมาแต่สมัยโบราณ ในช่วงตั้งอำเภอเป็นที่ดินของนายจอง นายแขม เดิมเป็นที่รัก และเดิมชื่อบ้านสามตะโก และต่อมาเรียกเป็นสามโก้ จนถึงปัจจุบันนี้
ประวัติ.
เทศบาลตำบลสามโก้ แรกเริ่มก่อตั้งตามประกาศกระทรวงลงวันที่ 10 กันยายน พ.ศ. 2512 โดยจัดตั้งท้องถิ่นตำบลสามโก้ซึ่งเป็นบริเวณที่ตั้งที่ว่าการอำเภอสามโก้ ขึ้นเป็น สุขาภิบาลสามโก้ อำเภอสามโก้ จังหวัดอ่างทอง โดยให้มีผลตั้งแต่วันที่ 14 ตุลาคม ปีเดียวกัน โดยครอบคลุมพื้นที่ตำบลสามโก้ทั้งตำบล
ในปี พ.ศ. 2519 ได้มีประกาศกระทรวงมหาดไทยให้แบ่งแยกพื้นที่ตำบลสามโก้ จัดตั้งเป็นตำบลราษฎรพัฒนา จึงทำให้เขตสุขาภิบาลสามโก้ครอบคลุมพื้นที่ตำบลราษฎรพัฒนาด้วย ตามประกาศกระทรวงมหาดไทยลงวันที่ 3 สิงหาคม พ.ศ. 2519 โดยให้มีผลตั้งแต่วันที่ 31 สิงหาคม ปีเดียวกัน
ต่อมาทางราชการได้แบ่งพื้นที่ตำบลราษฎรพัฒนาออกมาตั้งเป็นตำบลมงคลธรรมนิมิต ตามประกาศกระทรวงมหาดไทยเมื่อวันที่ 20 กรกฎาคม พ.ศ. 2526 มีผลบังคับตั้งแต่วันที่ 16 สิงหาคม ปีเดียวกัน ทำให้เขตสุขาภิบาลสามโก้ครอบคลุมพื้นที่ตำบลสามโก้ ตำบลราษฎรพัฒนา และตำบลมงคลธรรมนิมิตเต็มพื้นที่
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับเมื่อวันที่ 25 พฤษภาคม 2542 สุขาภิบาลสามโก้จึงเปลี่ยนแปลงฐานะเป็น เทศบาลตำบลสามโก้ นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ข้อมูลทั่วไป.
เขตเทศบาลตำบลสามโก้มีสภาพพื้นที่เป็นที่ราบลุ่ม สภาพดินโดยทั่วไปเป็นดินเหนียวเหมาะแก่การทำนา ทำสวน ทำไร่ และมีอาณาเขตติดต่อกับเขตการปกครองข้างเคียงดังต่อไปนี้
การปกครอง.
เทศบาลตำบลสามโก้ ครอบคลุมพื้นที่ทั้งหมดของตำบลสามโก้ ตำบลราษฎรพัฒนา และตำบลมงคลธรรมนิมิต ได้แก่
ประชากร.
ในเขตเทศบาลตำบลสามโก้ มีจำนวนประชากรทั้งหมด 10,750 คน
ไนออล ฮอแรน

ไนออล เจมส์ ฮอแรน (เกิด 13 กันยายน ค.ศ. 1993) เป็นนักร้องและนักแต่งเพลงชาวไอริช มีชื่อเสียงในฐานะการเป็นสมาชิกวงวันไดเรกชัน ในปี ค.ศ. 2010 ฮอแรนเป็นหนึ่งในผู้เข้าแข่งขันในรายการโทรทัศน์ของอังกฤษดิเอ็กซ์แฟกเตอร์ เขารวมตัวกับผู้เข้าแข่งขันคนอื่น ๆ อีกสี่คน คือ แฮร์รี สไตลส์, ลูอิส ทอมลินสัน, เลียม เพย์น และเซย์น แมลิก เกิดเป็นวงวันไดเรกชันในเวลาต่อมา
ในปี ค.ศ. 2016 ฮอแรนลงนามเซ็นสัญญากับค่ายเพลงแคปิตอลเรเคิดส์ในฐานะศิลปินเดี่ยว ออกซิงเกิลแรกคือ "ธิสทาวน์" และ "สโลว์แฮนดส์" จากสตูดิโออัลบั้มแรกของเขา "ฟลิกเกอร์" (2017) และเขาเริ่มทัวร์คอนเสิร์ตฟลิกเกอร์เซสชัน (2017) และฟลิกเกอร์เวิลด์ทัวร์ (2018) อัลบั้มสตูดิโอชุดที่สอง ฮาร์ตเบรกเวทเทอร์ วางจำหน่ายในวันที่ 13 มีนาคม ค.ศ. 2020 เปิดตัวอันดับที่สี่ในสหรัฐ และอันดับหนึ่งในสหราชอาณาจักร ไอร์แลนด์ และเม็กซิโก
ทัวร์.
ทัวร์หลัก
ทัวร์โปรโมต
สงครามอินโดจีนครั้งที่สาม

สงครามอินโดจีนครั้งที่สาม เป็นหนึ่งในความขัดแย้งด้วยอาวุธที่เชื่องโยงต่อกัน ส่วนใหญ่เป็นกลุ่มต่างๆ ในฝ่ายลัทธิคอมมิวนิสต์ที่มีอิทธิพลต่อยุทธศาสตร์ในอินโดจีน ภายหลังจากการถอนตัวของสหรัฐอเมริกาในปี ค.ศ. 1973 และชัยชนะของฝ่ายลัทธิคอมมิวนิสต์ในเวียดนามใต้ ลาว และกัมพูชา ในปี ค.ศ. 1975 การถอนตัวของอเมริกันโดยสมบูรณ์นั้นได้กำจัดศัตรูตัวหลักและร่วมของอำนาจคอมมิวนิสต์ทั้งหมด ความแตกต่างระหว่างหลักการเชิงยุทธศาสตร์และการเมืองของจีนและโซเวียตได้เพิ่มมากขึ้นจนนำไปสู่ความแตกแยกระหว่างจีน–โซเวียตในช่วงกลางปีทศวรรษที่ 1950 ระบอบคอมมิวนิสต์ในประเทศกัมพูชา เวียดนาม และลาวได้แสดงความภักดีต่อหนึ่งในสองฝ่ายที่ขัดแย้งกันเหล่านี้ สงครามที่ตามมานั้นเกิดขึ้นจากความเกลียดชังในศตวรรษเก่าระหว่างเวียดนามและกัมพูชา และโดยเฉพาะอย่างยิ่ง-เวียดนาม-จีน
ในปี ค.ศ. 1975 การทหารในช่วงแรกได้เกิดขึ้นระหว่างระบอบคอมมิวนิสต์ในเวียดนามและระบอบเขมรแดงในกัมพูชา ซึ่งส่งผลทำให้เวียดนามเข้ายึดครองกัมพูชามายานนานกว่าทศวรรษ การผลักดันของเวียดนามเพื่อทำลายเขมรแดงให้สิ้นซากอย่างหลีกเลี่ยงไม่ได้จนทำให้พวกเขามีความขัดแย้งอย่างเปิดเผยกับประเทศไทย
ประเทศจีนนั้นไม่เห็นด้วยกับบทบาทปฏิบัติการในการปราบปรามการก่อกบฏต่อต้านลัทธิคอมมิวนิสต์ในลาว อย่างไรก็ตาม การคัดค้านยิ่งเพิ่มมากขึ้นต่อการบุกครองกัมพูชา กองทัพจีนได้เปิดฉากปฏิบัติการสั่งสอน เมื่อเดือนกุมภาพันธ์ ค.ศ. 1979 และโจมตีจังหวัดทางภาคเหนือของเวียดนาม ด้วยความมุ่งมั่นที่จะจำกัดอิทธิพลของโซเวียต/เวีดยนาม และขัดขวางผลประโยชน์ดินแดนในภูมิภาค
ในคำสั่งเพื่อให้สามารถควบคุมกัมพูชาได้อย่างสมบูรณ์ กองทัพประชาชนเวียดนามจำเป็นต้องขับไล่ผู้นำและหน่วยทหารที่เหลือของเขมรแดง ซึ่งได้ล่าถอยไปยังพื้นที่ห่างไกลตามแนวชายแดนไทย-กัมพูชา สถานการณ์ได้ทวีความรุนแรงมากขึ้น เนื่องจากอำนาจอธิปไตยของประเทศไทยได้ถูกละเมิดหลายต่อหลายครั้ง การต่อสู้รบอย่างหนักด้วยมีผู้เสียชีวิตและบาดเจ็บจำนวนมากเป็นผลมากจากการเผชิญหน้าโดยตรงระหว่างกองทัพเวียดนามและกองทัพไทย ประเทศไทยได้เพิ่มกำลังทหารมากขึ้น จัดซื้อยุทโธปกรณ์ใหม่ และสร้างแนวหน้าทางการทูตกับเวียดนาม และจีน ภายหลังจากการประชุมสันติภาพปารีสในปี ค.ศ. 1989 กองทัพประชาชนเวียดนามได้ถอนกำลังออกจากดินแดนกัมพูชา จนท้ายที่สุด ข้อตกลงของทหารประจำการในภูมิภาคได้จบลง ภายหลังจากข้อสรุปของสนธิสัญญาสันติภาพปารีส ปี ค.ศ. 1991
เหตุรถโดยสารประจำทางพุ่งตกอ่างเก็บน้ำในอันชุ่น

เมื่อวันที่ 7 กรกฎาคม พ.ศ. 2563 เวลา 12:17 นาฬิกา ที่เขตซีซิ่ว (西秀区) นครอันชุ่น (安顺市) มณฑลกุ้ยโจว (贵州省) ทางตะวันตกเฉียงใต้ของจีน รถโดยสารประจำทางในท้องที่คันหนึ่งได้หักเลี้ยวอย่างรุนแรงโดยไม่ทราบสาเหตุ และพุ่งตกลงไปในอ่างเก็บน้ำหงชาน  ส่งผลให้มีผู้เสียชีวิตอย่างน้อย 21 ราย และบาดเจ็บ 16 ราย ผู้โดยสารของรถนั้นเป็นนักเรียนที่เข้าสอบคัดเลือกเพื่อเข้าศึกษาต่อในมหาวิทยาลัยระดับชาติ 
เหตุการณ์ชน.
เวลาราว 12:17 น. รถโดยสารประจำทางคันดังกล่าวได้หักเลี้ยวโค้งอย่างแรงข้ามไปยังเลนตรงข้าม และชนเข้ากับรั้วกั้นถนนก่อนจะหล่นลงไปในอ่างเก็บน้ำหงชาน (Hongshan Reservoir) หลักฐานจากวิดีโอแสดงให้เห็นว่ารถโดยสารประจำทางคันดังกล่าวได้วิ่งมาอย่างช้า ๆ ก่อนจะเลี้ยวซ้ายเข้าอย่างกะทันหัน ข้ามเลนของถนนไปหกเลน ก่อนจะชนที่กั้นถนนจนหักและหล่นลงไปในน้ำ
หนึ่งในผู้รอดชีวิตได้ให้สัมภาษณ์กับสำนักข่าวหนึ่งว่า "เมื่อรถตกลงไปในน้ำ กระจกรถก็แตกออก น้ำจึงไหลเข้ามาในรถอย่างรวดเร็ว ฉันจึงรีบว่ายน้ำออก ณ ขณะที่รับรู้ได้ถึงแรงกระแทก"
การกู้ภัย.
เวลา 13:30 น. เจ้าหน้าที่จากสำนักดับเพลิงและกู้ภัยกุ้ยโจวประกอบด้วยรถดับเพลิง 19 คัน, เรือยาง 21 ลำ และเจ้าหน้าที่กู้ภัย 97 คน (รวมนักดำน้ำ 17 คน) ได้มาถึงสถานที่เกิดเหตุ ผู้ว่าราชการมณฑล เชิ่น อี๋ฉิน  ได้ตรงไปที่เกิดเหตุและกำกับการกู้ภัย รัฐมนตรีกระทรวงความปลอดภัยสาธารณะ จ้าว เข่อจื้อ  มอบหมายให้ผู้ช่วยรัฐมนตรี ตู้ หางเหว่ย์  นำทีมเจ้าหน้าที่ไปยังอันชุ่นเพื่อแนะแนวทางการตรวจสอบเหตุการณ์และที่มาต่อไป
การสอบสวน.
เมื่อวันที่ 12 กรกฎาคม เจ้าหน้าที่สอบสวนประกาศว่าเหตุรถพุ่งตกน้ำนี้เกิดโดยความตั้งใจของคนขับ ซึ่งไม่พึงพอใจที่บ้านที่ตนเช่าอยู่นั้นถูกทุบทำลาย ในรายงานของตำรวจได้ระบุว่าเมื่อปี พ.ศ. 2559 บ้านสาธารณะที่เขาเช่าจากบริษัทของเขานั้นเป็นส่วนหนึ่งของโครงการพัฒนาพื้นที่ย่านผู้มีรายได้ต่ำ เขาลงชื่อในเอกสารข้อตกลงเพื่อรับเงินชดเชยจำนวน 72,542.94 หยวน ซึ่งเขาไม่เคยได้รับ ในตอนเช้าของวันที่ 7 กรกฎาคม เขาเดินทางกลับมาบ้านและพบว่าบ้านเขาถูกทุบทำลายไปแล้ว จากนั้นเขาได้โทรศัพท์หาคนขับรถโดยสารประจำทางอีกคนหนึ่งเพื่อขอเข้ากะเร็วขึ้นสองชั่วโมง เจ้าหน้าที่ตำรวจยังระบุว่าเขาได้ซื้อและดื่มแอลกอฮอล์ ก่อนและขณะขับรถตกลงไปในอ่างเก็บน้ำ
เตเลมอนเตการ์โล

เตเลมอนเตการ์โล (เตเอ็มซี)  เป็นอดีตสถานีโทรทัศน์ของประเทศโมนาโกและอิตาลี เริ่มออกอากาศเมื่อวันที่ 5 สิงหาคม พ.ศ. 2517
หลังจากการเข้าซื้อกิจการในวันที่ 6 สิงหาคม 2543 โดยบริษัทซิทปาจีนาเจลเล เทเลคอมอิตาเลียได้เปลี่ยนชื่อเป็นลาเซตเตอย่างเป็นทางการและออกอากาศในวันที่ 24 มิถุนายน 2544
วัดเจษฎาราม

วัดเจษฎาราม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร
วัดสร้างเมื่อใดไม่แน่ชัด แต่บริเวณวัดเดิมเคยเป็นที่ตั้งของพระอุโบสถต่อมาในปี พ.ศ. 2401 พระอาจารย์น่วม จากวัดแสมดำ คหบดี และชาวบ้านตำบลมหาชัยได้ร่วมกันจัดสร้างขึ้นใหม่ ในชื่อ วัดธรรมสังเวช ชาวบ้านเรียก วัดกระเจ็ด จนปี พ.ศ. 2439 เจ้าจอมมารดาโหมด ในรัชกาลที่ 5 ได้มาพักแรมอยู่บริเวณวัด ได้ขนานนามให้วัดใหม่ว่า วัดเจษฎาราม ได้รับพระราชทานวิสุงคามสีมา เมื่อ พ.ศ. 2480 เขตวิสุงคามสีมากว้าง 40 เมตร ยาว 80 เมตร ได้รับพระราชทานยกฐานะขึ้นเป็นพระอารามหลวงชั้นตรี ชนิดสามัญตั้งแต่วันที่ 15 มกราคม พ.ศ. 2531
สิ่งสำคัญในวัดคือ พระประธานในพระอุโบสถปางมารวิชัย เรียกกันโดยทั่วไปว่า หลวงพ่อโต พระพุทธรูปยืนปางถวายเนตรหน้าพระอุโบสถ รอยพระพุทธบาทจำลอง ต้นศรีมหาโพธิ์ และรูปหล่อพระครูชัยบริรักษ์ (หลวงปุ่เชย) ทางวัดจัดให้มีงานเป็นประจำทุกปีในวันแรม 11 ค่ำ เดือน 5 นอกจากนี้ยังมีโรงเรียนพระปริยัติธรรม เป็นสนามสอบพระปริยัติธรรมสนามหลวงแผนกธรรมและแผนกบาลีประจำจังหวัดสมุทรสาคร ดำเนินกิจกรรมในการเผยแผ่พระพุทธศาสนา รวมทั้งกิจกรรมเพื่อสาธารณประโยชน์และสังคมสงเคราะห์หลายประการ
สโมสรฟุตบอลมัคคาบีไฮฟา

สโมสรฟุตบอลมัคคาบีไฮฟา (ฮีบรู: מועדון הכדורגל מכבי חיפה
‎, "Moadon HaKaduregel Maccabi Haifa") เป็นสโมสรฟุตบอลอิสราเอล ตั้งอยู่ที่เมืองไฮฟา ถือเป็นส่วนหนึ่งของสโมสรกีฬามัคคาบีไฮฟา ปัจจุบันลงแข่งขันในอิสราเอลพรีเมียร์ลีก
สนามเหย้าของสโมสรคือ สนามกีฬาซัมมี ออเฟอร์ ซึ่งเป็นสนามเหย้าร่วมกับสโมสรคู่ปรับอย่างฮาโปเอลไอฟา สนามแห่งนี้เป็นสนามฟุตบอลที่ใหญ่เป็นอันดับที่สองของประเทศด้วยความจุ 30,858 ที่นั่ง
มัคคาบีไฮฟาเป็นหนึ่งใน "บิ๊กโฟร์" ของฟุตบอลอิสราเอล ทีมชนะเลิศลีกอิสราเอล 12 สมัย, สเตตคัพ 6 สมัย และโตโตคัพอีก 4 สมัย มัคคาบีเคยคว้าดับเบิลแชมป์ในประเทศหนึ่งครั้ง และเป็นสโมสรแรกของอิสราเอลที่ผ่านเข้าสู่รอบแบ่งกลุ่มของยูฟ่าแชมเปียนส์ลีก
สโมสรฟุตบอลฮาโปเอลเทลอาวีฟ

สโมสรฟุตบอลฮาโปเอลเทลอาวีฟ (ฮีบรู: מועדון כדורגל הפועל תל-אביב
‎, "Moadon Kaduregel Hapoel Tel Aviv)" เป็นสโมสรฟุตบอลอิสราเอลที่ตั้งอยู่ที่เทลอาวีฟ ปัจจุบันลงแข่งขันในอิสราเอลพรีเมียร์ลีก มีสนามเหย้าคือสนามกีฬาบลูมฟีลด์ ทีมชนะเลิศแชมเปียนชิป 13 สมัย และชนะเลิศสเตตคัพ 16 สมัย ฮาโปเอลเทลอาวีฟเป็นสโมสรแรกที่ชนะเลิศฟุตบอลชิงแชมป์สโมสรเอเชียในปี 1967
นับตั้งแต่ ค.ศ. 1995 สโมสรได้เข้าร่วมแข่งขันระดับทวีปยุโรปบ่อยครั้ง และเป็นสโมสรจากอิสราเอลที่มีอันดับยูฟ่าสูงที่สุด สโมสรมีผลงานระดับทวีปอันโดดเด่นด้วยการเอาชนะเชลซี, มิลาน, ฮัมบวร์ก, ปารีแซ็ง-แฌร์แม็ง, ไบฟีกา, เรนเจอส์ และเซลติก ฮาโปเอลเทลอาวีฟเป็น 1 ใน 3 สโมสรจากอิสราเอลที่เคยผ่านเข้าสู่รอบแบ่งกลุ่มของยูฟ่าแชมเปียนส์ลีก และเป็นหนึ่งในสองสโมสรอิสราเอลที่เป็นสมาชิกสมาคมสโมสรฟุตบอลยุโรป
ชื่อสโมสร "ฮาโปเอล" หมายถึง "กรรมกร" ซึ่งเมื่อรวมกับสัญลักษณ์ค้อนเคียวสีแดงแล้ว จะสื่อถึงลัทธิมากซ์ สังคมนิยม และชนชั้นกรรมกร ตลอด 7 ทศวรรษของสโมสร มีเจ้าของคือ ฮิสตาดรุต ซึ่งเป็นกลุ่มสหภาพการค้าแห่งชาติอิสราเอล
อิสราเอลสเตตคัพ

สเตตคัพ แห่งอิสราเอล ("Gvia HaMedina") เป็นการแข่งขันฟุตบอลแบบแพ้คัดออกของประเทศอิสราเอล อยู่ภายใต้การดูแลของสมาคมฟุตบอลอิสราเอล
สเตตคัพจัดการแข่งขันขึ้นครั้งแรกใน ค.ศ. 1928 ในชื่อ พีเพิลส์คัพ เพราะเป็นการแข่งขันที่เปิดโอกาสให้สโมสรจากลีกระดับล่างสามารถพลิกเอาชนะสโมสรใหญ่และเข้าถึงรอบลึก ๆ ได้ สโมสรที่ชนะเลิศฟุตบอลคัพนี้มากที่สุดคือ มัคคาบีเทลอาวีฟ ซึ่งชนะเลิศ 23 สมัย ส่วน ฮาโปเอลเทลอาวีฟ เป็นเพียงสโมสรเดียวชนะเลิศฟุตบอลคัพนี้ถึงสามสมัยติดต่อกัน ในช่วงปี 1937–1939 และ 2010–2012
พีรวัศ กุลนันท์วัฒน์

พีรวัศ กุลนันท์วัฒน์ (เกิด 16 ตุลาคม พ.ศ. 2529) ชื่อเล่น แอมป์ เป็นนักแสดงและพิธีกรชาวไทยสังกัด สถานีโทรทัศน์สีกองทัพบกช่อง 7 เริ่มเข้าสู่วงการบันเทิงได้รับรางวัลตำแหน่งชนะเลิศจากเวทีการประกวดดัชชี่บอยแอนด์เกิร์ล 2003 เมื่อปี พ.ศ. 2546
ประวัติ.
พีรวัศ ชื่อเดิม โสภณพัศ วิโรจน์แสงประทีป และ ปฏิญญา วิโรจน์แสงประทีป ตามลำดับ เกิดเมื่อวันที่ 16 ตุลาคม พ.ศ. 2529 เป็นบุตรคนที่ 3 ส่วนบิดามารดามีเชื้อสายไทยและสัญชาติไทยนับถือศาสนาพุทธเกิดที่กรุงเทพมหานคร จบจากโรงเรียนมัธยมโรงเรียนสามเสนวิทยาลัย ภายหลังพีรวัศศึกษาต่อระดับปริญญาตรีมหาวิทยาลัยราชภัฏสวนดุสิต ต่อมาจบการศึกษาระดับปริญญาตรีเนื่องจากศึกษาต่อระดับปริญญาโทที่มหาวิทยาลัยกรุงเทพธนบุรี และสำเร็จการศึกษาระดับปริญญาโทเรื่อยมา
การทำงาน.
พีรวัศเริ่มเข้าสู่วงการบันเทิงได้รับรางวัลตำแหน่งชนะเลิศจากเวทีการประกวดดัชชี่บอยแอนด์เกิร์ล ปี 2003 เมื่อในปี 2546 ต่อมาเขามีโอกาสร่วมแสดงละครเรื่อง "น้องใหม่ร้ายบริสุทธิ์" ออกอากาศทางช่อง 3 และผลงานภาพยนตร์เมื่อในปี 2547 และตามต่อด้วยผลงานละครเรื่อง "สาวน้อยในตะเกียงแก้ว 2" และได้เป็นพิธีกรรายการเส้นทางบันเทิงทางสถานีช่อง 7 เอชดีภายหลังเขาได้ลงนามสัญญาในฐานะนักแสดงในสังกัดสถานีช่อง 7 เอชดี
พีรวัศมีผลงานละครหลายเรื่องและเป็นนักแสดงที่มีคุณภาพมากฝีมือเล่นได้ทุกบทบาทผลงานละครเช่น "ปางเสน่หา" "ขวางทางปืน" เป็นต้น
ปัจจุบัน พีรวัศมีธุรกิจร้านขนมปังเป็นของตนเอง โดยใช้ชื่อแบรนด์ว่า "WHI BE" ซึ่งเป็นผู้ผลิตขนมปังโฮมเมดเพื่อสุขภาพ และจัดจำหน่ายด้วยการออกบูธสินค้า
ชีวิตส่วนตัว.
ในปี 2560 เขาเริ่มคบกับชวัลพัชร์ กุลนันท์วัฒน์ มีบุตรชายชื่อ ภวินท์ภัทร กุลนันท์วัฒน์ เกิดวันที่ 5 กุมภาพันธ์ พ.ศ. 2561
วัดท่าข้าม (กรุงเทพมหานคร)

วัดท่าข้าม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ในแขวงท่าข้าม เขตบางขุนเทียน กรุงเทพมหานคร ตั้งอยู่ริมคลองสนามชัย ตั้งวัดเมื่อปี พ.ศ. 2375 ได้รับพระราชทานวิสุงคามสีมา เมื่อ พ.ศ. 2559
แต่เดิมบริเวณรอบวัดท่าข้ามเป็นชุมชนชาวมอญ แต่ปัจจุบันวิถีชีวิตคนมอญดั้งเดิมแทบสูญหายไปหมดแล้ว เหลือเพียงคนเก่าแก่ที่มีเชื้อสายมอญเพียงไม่กี่คนเท่านั้น คนมอญที่ยังหลงเหลือมักรวมตัวกันที่วัดท่าข้ามเพื่อประกอบศาสนพิธีในวันพระและวันสำคัญทางศาสนา ทั้งนี้วิถีชีวิตชาวมอญสามารถพบเห็นได้จากงานจิตรกรรมที่ศาลาการเปรียญวัด 
รวมถึงภาพจิตรกรรมทศชาติชาดก
ศาลาการเปรียญวัดเป็นอาคารไม้สักขนาดใหญ่ ขนาดกว้าง 11.14 เมตร ยาว 17.90 เมตร มีเสาประกอบอาคารจำนวน 8 ต้น ระหว่างเสาบริเวณคอสอ ปรากฏภาพจิตรกรรม ซึ่งสันนิษฐานว่าเขียนขึ้นในช่วงราวรัชกาลที่ 4–5 เป็นเรื่องทศชาติชาดก ช่องละ 1 พระชาติ แบ่งเป็นด้านข้างซ้ายขวาจำนวน 8 ช่อง และด้านสกัดคือด้านทิศตะวันตก-ตะวันออกอีก 2 ช่อง รวมเป็น 10 ช่อง แสดงเป็นสิบพระชาติของพระพุทธเจ้า บริเวณท้องจันทันเป็นภาพจิตรกรรมเกี่ยวกับวิถีชีวิตและพิธีกรรมของชาวมอญในอดีต อย่างเช่น ภาพพ่อลูกถือคันไถเทียมควายกำลังไถนาเพื่อเตรียมการปักดำ ภาพผู้หญิงสองคนกำลังปักดำ ภาพการลงแขกเกี่ยวข้าว ภาพประเพณีและพิธีกรรมการปลงศพของชาวมอญ เป็นต้น
เสาหงส์

เสาหงส์ เป็นสัญลักษณ์ของวัดมอญในประเทศไทย เป็นเสาที่ทำรูปหงส์ติดไว้ที่ยอด ที่จะงอยปากหงส์แขวนด้วยกระดิ่ง บางแห่งบนสุดมีฉัตรสามชั้นปักอยู่ ชาวรามัญเรียกเสาหงส์ว่า "เทียะเจมเจียนู่" กล่าวกันว่ามีแต่เฉพาะในประเทศไทยเท่านั้น เพราะชาวมอญในประเทศไทยสร้างเพื่อรำลึกถึงเมืองหงสาวดีที่ต้องจากบ้านทิ้งเมืองไป แต่ถึงกระนั้นก็พบได้ในบางวัดในประเทศพม่า เช่น วัดเกาะซั่ว วัดธอมแหมะซะ เมืองมะละแหม่ง
หงส์ในความเชื่อตามพระพุทธศาสนา มีตำนานกล่าวว่า ในสมัยพุทธกาล พระพุทธเจ้าตรัสรู้ได้แปดพรรษา ได้เสด็จเที่ยวจาริกมาถึงภูเขาสุทัศนมรังสิต ประเทศตรงนั้นเป็นทะเล พระองค์ได้ทอดพระเนตรเห็นหงส์ทองสองตัวกำลังลงเล่นน้ำจึงทรงทำนายว่ากาลภายหน้าประเทศที่หงส์ลงเล่นน้ำจะเป็นมหานครขึ้น ซึ่งต่อมาคือ กรุงหงสาวดี
คติความเชื่อในการสร้างเสาหงส์ เพื่อบูชาพระพุทธเจ้า เสาหงส์นั้นเป็นสิ่งที่เกิดขึ้นภายหลังธงตะขาบซึ่งเกิดขึ้นในสมัยพุทธกาล ตามตำนานเล่าว่า มีชาวมอญไปพบต้นจันทน์ยืนต้นตายอยู่ในป่า ลักษณะของต้นจันทน์ดังกล่าวเป็นลำต้นตรงสวยงาม ได้ตัดต้นจันทน์มาปักไว้บริเวณวัดของหมู่บ้าน เพื่อแขวนธงตะขาบบูชาพระพุทธเจ้า ภายหลังมีการแกะไม้เป็นรูปหงส์ประดับไว้ที่ปลายเสา ต่อมาได้พัฒนารูปแบบของเสาให้สะดวกและสวยงามยิ่งขึ้น โดยเพิ่มเสาตะเกียบกระหนาบเสาหงส์เพิ่มสีสันและลวดลายต่าง ๆ บางวัดมีการสร้างเสาคู่ ในปัจจุบันเสาหงส์ทำด้วยท่อเหล็ก ก่ออิฐถือปูนเป็นแท่น จะสร้างเสาหงส์บริเวณหน้าวัดเพื่อให้ประชาชนเห็นได้ชัดเจน นอกจากนี้เสาหงส์ ยังเป็นสิ่งประดับตกแต่งบ้านเมืองอย่างหนึ่ง มีการผนวกโคมไฟขึ้นบนเสา ออกแบบเป็นรูปหงส์คาบโคมไฟห้อยลงมา ซึ่งโคมไฟหงส์นี้ไม่เกี่ยวกับความเชื่อเรื่องเสาหงส์ของชาวมอญ
ประเพณีถวายธงตะขาบ กำเนิดขึ้นในจังหวัดสมุทรปราการ ที่พระประแดง เป็นประเพณีในช่วงเทศกาลวันสงกรานต์ จะกระทำกันที่เสาหงส์หน้าเจดีย์ (หรือ โบสถ์ วิหาร)
เอ็ดการ์ สโนว์

เอ็ดการ์ พากส์ สโนว์ (17 กรกฎาคม 1905 – 15 กุมภาพันธ์ 1972) เป็นนักหนังสือพิมพ์ชาวอเมริกัน ที่ขึ้นชื่อมากที่สุดจากหนังสือและบทความของเขาเกี่ยวกับลัทธิคอมมิวนิสต์ในประเทศจีน และการปฏิวัติคอมมิวนิสต์จีน เขาเป็นนักหนังสือพิมพ์ตะวันตกคนแรกที่เขียนบันทึกสมบูรณ์ของประวัติศาสตร์พรรคคอมมิวนิสต์จีนหลังการเดินทางไกล (Long March) และเขาเป็นนักหนังสือพิมพ์ตะวันตกคนแรกที่สัมถาษณ์ผู้นำพรรคหลายคน รวมทั้ง เหมาเจ๋อตง หนังสือขึ้นชื่อที่สุดของเขา ชื่อ "ดาวแดงเหนือจีน" (1937) ซึ่งเป็นบันทึกขบวนการคอมมิวนิสต์จีนตั้งแต่ก่อตั้งจนถึงปลายคริสต์ทศวรรษ 1930
ประวัติศาสตร์จักรวรรดิออตโตมัน

จักรวรรดิออตโตมันนั้นถูกก่อตั้งเป็นครั้งแรกโดยสุลต่านออสมันที่ 1 ณ ดินแดนเบย์ลิกขนาดเล็กในทางตะวันตกเฉียงเหนือของเอเชียน้อย จากทางใต้ของเมืองหลวงจักรวรรดิไบแซนไทน์คือกรุงคอนสแตนติโนเปิล พวกออตโตมันได้ข้ามมายังยุโรปเป็นครั้งแรกในปี ค.ศ. 1895 ได้สร้างถิ่นฐานอย่างถาวรที่ปราสาท Çimpe บนดาร์ดะเนลส์ในปี ค.ศ. 1354 และย้ายเมืองหลวงไปยังเอดีร์แน(Adrianople) ในปี ค.ศ. 1369
เนื่องจากสุลต่านเมห์เหม็ดที่ 2 ได้พิชิตกรุงคอนสแตนติโนเปิล(ปัจจุบันเปลี่ยนชื่อใหม่เป็นอิสตันบูล)ในปี ค.ศ. 1453 รัฐได้เติบโตเป็นจักรวรรดิที่ยิ่งใหญ่ ขยายลึกเข้าไปในยุโรป แอฟริกาเหนือ และตะวันออกกลาง ด้วยส่วนใหญ่ของคาบสมุทรบอลตกอยู่ภายใต้การปกครองของออตโตมันในช่วงกลางศตวรรษที่ 16 ดินแดนออตโตมันได้เพิ่มมากขึ้นภายใต้การนำโดยสุลต่านเซลิมที่ 1 ซึ่งได้รับการสมมติว่าเป็นเคาะลีฟะฮ์หรือกาหลิบ ในปี ค.ศ. 1517 ในขณะที่พวกออตโตมันได้หันไปทางด้านตะวันออกและพิชิตทางด้านตะวันตกของอาระเบีย อียิปต์ เมโสโปเตเมีย และลิแวนต์ ท่ามกลางดินแดนอื่นๆ ภายในไม่กี่ทศวรรษข้างหน้า ส่วนใหญ่ของชายฝั่งแอฟริกาเหนือ(ยกเว้นโมร็อกโก) กลายเป็นส่วนหนึ่งของอาณาจักรออตโตมัน
จักรวรรดิได้มาถึงจุดสูงสุดภายใต้การนำโดยสุลัยมานผู้เกรียงไกรในศตวรรษที่ 16 เมื่อได้ขยายจากอ่าวเปอร์เซียในทางตะวันออกไปจนถึงแอลจีเรียในทางตะวันตกและจากเยเมนในทางใต้ไปยังฮังการีและบางส่วนของยูเครนในทางตอนเหนือ
จากปี ค.ศ. 1699 เป็นต้นมา จักรวรรดิออตโตมันเริ่มสูญเสียดินแดนในช่วงสองศตวรรษถัดไป เนื่องจากความซบเซาจากภายใน สงครามการป้องกันที่มีราคาแพง ลัทธิล่าอาณานิคมจากยุโรป และการก่อกบฏของชาตินิยมในท่ามกลางประชาชน จุดเริ่มต้นในช่วงต้นศตวรรษที่ 19 มีการปฏิรูปการบริหารหลายอย่างในความพยายามที่จะขัดขวางการเสื่อมถอยของจักรวรรดิ ด้วยความสำเร็จที่แตกต่างกัน
จักรวรรดิได้มาถึงจุดสิ้นสุดลงในช่วงภายหลังจากความปราชัยต่อฝ่ายสัมพันธมิตรในสงครามโลกครั้งที่หนึ่ง จักรวรรดิได้ถูกล้มล้างอย่างเป็นทางการโดยรัฐบาลสมัชชาแห่งชาติใหญ่ในอังการาในเดือนพฤศจิกายน ค.ศ. 1922 ตามมาด้วยสงครามประกาศอิสรภาพของตุรกี (ค.ศ. 1919-23) ตลอดระยะเวลากว่า 600 ปีที่ผ่านมา จักรวรรดิออตโตมันได้ทิ้งมรดกอันล้ำลึกไว้ในตะวันออกกลางและยุโรปตะวันออกเฉียงใต้ ซึ่งสามารถเห็นได้จากขนบธรรมเนียม วัฒนธรรม และอาหารของประเทศต่างๆ ที่ครั้งหนึ่งเคยเป็นส่วนหนึ่งของอาณาจักร
ใบต่อก้าน

ใบต่อก้าน (ชื่อวิทยาศาสตร์: "Evolvulus alsinoides") เป็นพืชดอกในวงศ์ผักบุ้ง กระจายพันธุ์ตามธรรมชาติในเขตร้อน โดยครอบคลุมพื้นที่เขตร้อนและเขตอบอุ่นของออสตราเลเซีย อินโดมาลายา พอลินีเชีย แอฟริกาใต้สะฮารา และทวีปอเมริกา เป็นวัชพืชที่พบได้แทบทุกภาคในประเทศไทย บางครั้งปลูกเป็นไม้ดอกไม้ประดับบนดินปนทราย ต้องการน้ำน้อยถึงปานกลาง แสงแดดตลอดวัน
พืชนี้ได้รับการอธิบายครั้งแรกใน ค.ศ. 1753 โดย Carl Linnaeus ภายใต้ชื่อ "Convolvulus alsinoides" จากนั้นใน ค.ศ. 1762 เขาเปลี่ยนพืชนี้ให้อยู่ในสกุลใหม่ชื่อ "Evolvulus" 
ลักษณะ.
ใบต่อก้านมีลักษณะเป็นไม้ล้มลุกสูง 0.5–1 เมตร ลำต้นมีขนปกคลุม ใบเป็นใบเดี่ยวเรียงสลับ รูปหอก รูปแถบ หรือรูปขอบขนาน ขนาด 0.1–1 × 0.5–2 เซนติเมตร ปลายใบแหลม ขอบใบเรียบ โคนใบรูปลิ่ม ดอกออกเป็นช่อกระจุกที่ซอกใบ แต่ส่วนมากมีดอกเดียว ก้านช่อดอกยาว 1–5 เซนติเมตร มีใบประดับขนาด 0.3–0.5 × 1–2 มิลลิเมตร 2 ใบออกตรงข้าม กลีบเลี้ยงเชื่อมติดกันเป็นถ้วยที่โคน ยาว 1.5–2 มิลลิเมตร ปลายแยกเป็น 5 แฉก กลีบดอกรูประฆังสีขาวหรือน้ำเงินอ่อน ยาว 4–5 มิลลิเมตร ปลายแยกกันเล็กน้อย เกสรตัวผู้มี 5 อัน ติดอยู่ที่ฐานหลอดกลีบดอก อับเรณูยาว 0.5–0.8 มิลลิเมตร ติดกับก้านชูเกสรที่ฐาน ก้านชูเกสรยาว 1–1.5 มิลลิเมตร ส่วนเกสรตัวเมีย รังไข่รูปร่างค่อนข้างกลมยาว 0.5–1 มิลลิเมตร มีจานฐานดอกรองรับ ก้านชูเกสรเพศเมียมี 2 ก้าน แต่ละก้านยาว 0.3–0.5 มิลลิเมตร แต่ละก้านมียอดเกสรเพศเมียแยกเป็น 2 ก้าน แต่ละก้านยาว 1.5–2 มิลลิเมตร ผลเป็นผลกลมสีน้ำตาล เส้นผ่านศูนย์กลางยาว 1.5–2.5 มิลลิเมตร มีกลีบเลี้ยงหุ้มทั้งผล เมล็ดสีดำมี 2 เมล็ด แต่ละเมล็ดรูปไต ยาว 1–1.5 มิลลิเมตร
เคมี.
ทั้งต้นใบต่อก้านมีรสขม เป็นยาบำรุง ช่วยเจริญอาหาร แก้ไข้ ใบนำมามวนเป็นบุหรี่ สูบแก้โรคหืดและหลอดลมอักเสบ
มีการใช้พืชนี้ในการแพทย์ดั้งเดิมของเอเชียตะวันออกโดยอ้างว่ารักษาอาการทางจิตประสาทและมีคุณสมบัตินูโทรปิกส์ แม้ว่าข้ออ้างนั้นไม่ได้รับการยืนยันจากแพทย์ก็ตาม
สารประกอบทางเคมีที่แยกจาก "E. alsinoides" ได้แก่ scopoletin, umbelliferone, scopolin และ 2-methyl-1,2,3,4-butanetetrol
มัน (บริษัท)

เอ็ม.อา.เอ็น  เป็นบริษัทผู้ผลิตรถยนต์เพื่อการพาณิชย์และเครื่องยนต์ดีเซลของประเทศเยอรมนี มีสำนักงานใหญ่อยู่ในนครมิวนิก ผู้ถือหุ้นใหญ่ของ MAN คือ บจ.ทราทัน (Traton SE) บริษัทลูกในเครือฟ็อลคส์วาเกิน MAN ก่อตั้งขึ้นเมื่อ ค.ศ. 1758 ในช่วงแรกเป็นวิสาหกิจด้านโลหะและอุตสาหกรรมหนักในภูมิภาครัวร์ ซึ่งต่อมาได้กลายเป็นผู้ผลิตหัวรถจักรไอน้ำ และเครื่องจักรกลหนักต่าง ๆ 
ใน ค.ศ. 1893 เมื่อรูด็อล์ฟ ดีเซิล ได้ตีพิมพ์ทฤษฎีเครื่องยนต์ความร้อนแบบใหม่ที่จะมาแทนเครื่องจักรไอน้ำ ทฤษฎีของเขาได้รับความสนใจจากผู้บริหารของ MAN ในขณะนั้น บริษัทได้ว่าจ้างดีเซิลเพื่อพัฒนาเครื่องยนต์แบบใหม่นี้จนสำเร็จใน ค.ศ. 1897 ถือเป็นเครื่องยนต์ดีเซลแบบแรกของโลก